Ανακοίνωση της Εποπτεύουσας Αρχής ΕΖΕΣ βάσει του άρθρου 4 παράγραφος 1 στοιχείο α) της πράξης που αναφέρεται στο σημείο 64 του παραρτήματος XIII της συμφωνίας ΕΟΧ [κανονισμός (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών]

Επιβολή υποχρεώσεων παροχής δημόσιας υπηρεσίας για τακτικές αεροπορικές πτήσεις μεταξύ Røst-Bodø και αντιστρόφως και Fagernes-Όσλο και αντιστρόφως

(1999/C 340/12)

Røst-Bodø και αντιστρόφως

1. ΕΙΣΑΓΩΓΗ

Βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών (http://europa.eu.int/eur-lex/en/lif/dat/en_392R2408.html), η Νορβηγία αποφάσισε να επιβάλει, από την 1η Απριλίου 2000, υποχρεώσεις παροχής δημόσιας υπηρεσίας για τακτικές αεροπορικές πτήσεις στα ακόλουθα δρομολόγια:

Røst-Bodø και αντιστρόφως

2. ΟΙ ΥΠΟΧΡΕΩΣΕΙΣ ΠΑΡΟΧΗΣ ΔΗΜΟΣΙΑΣ ΥΠΗΡΕΣΙΑΣ ΠΕΡΙΛΑΜΒΑΝΟΥΝ ΤΑ ΑΚΟΛΟΥΘΑ:

2.1. Ελάχιστη συχνότητα, χωρητικότητα σε θέσεις, δρομολόγια και ωράρια

Οι όροι εφαρμόζονται καθ' όλη τη διάρκεια του έτους. Η υποχρέωση καθημερινής πτήσης νοείται με επιστροφή.

Συχνότητα

- Τουλάχιστον δύο δρομολόγια με επιστροφή ημερησίως από Δευτέρα έως Παρασκευή και τουλάχιστον δύο δρομολόγια με επιστροφή το Σαββατοκύριακο.

Χωρητικότητα σε θέσεις

- Θα πρέπει να προβλέπεται χωρητικότητα και προς τις δύο κατευθύνσεις τουλάχιστον 150 θέσεων από Δευτέρα έως Παρασκευή και τουλάχιστον 30 θέσεων το Σαββατοκύριακο.

- Εάν ο αριθμός πληρουμένων θέσεων μεταξύ της περιόδου από 1η Ιανουαρίου έως 30 Ιουνίου και από 1η Αυγούστου έως 30 Νοεμβρίου υπερβαίνει το 70 % του αριθμού παρεχομένων θέσεων, ο αερομεταφορέας θα πρέπει να αυξήσει την χωρητικότητα σε θέσεις σύμφωνα με τους κανόνες που καθορίζει το Υπουργείο Μεταφορών και Επικοινωνιών οι οποίοι προσαρτώνται στην παρούσα δημοσίευση.

- Εάν ο αριθμός πληρουμένων θέσεων μεταξύ της περιόδου από 1η Ιανουαρίου έως 30 Ιουνίου ή από 1η Αυγούστου έως 30 Νοεμβρίου είναι κατώτερη του 35 % του αριθμού παρεχομένων θέσεων, ο αερομεταφορέας μπορεί να μειώσει τη χωρητικότητα σε θέσεις σύμφωνα με τους κανόνες που καθορίζει το Υπουργείο Μεταφορών και Επικοινωνιών οι οποίοι προσαρτώνται στην παρούσα δημοσίευση.

Δρομολόγια

- Τουλάχιστον ένα από τα απαιτούμενα ημερήσια δρομολόγια από Δευτέρα έως Παρασκευή και τουλάχιστον ένα από τα απαιτούμενα δρομολόγια το Σαββατοκύριακο και προς τις δύο κατευθύνσεις θα πρέπει να είναι απευθείας.

Ωράρια

Θα πρέπει να λαμβάνεται υπόψη η ζήτηση του κοινού όσον αφορά τις αεροπορικές μεταφορές.

Ένα τουλάχιστον ημερήσιο δρομολόγιο θα πρέπει να συνδέει αεροπορικά το Bodø-Όσλο και αντιστρόφως.

Επιπλέον στις απαιτούμενες πτήσεις από Δευτέρα έως Παρασκευή (τοπική ώρα) εφαρμόζονται τα ακόλουθα:

- Η πρώτη άφιξη στο Bodø δεν πρέπει να είναι αργότερα από της 10.30 και η τελευταία αναχώρηση από το Bodø δεν πρέπει να είναι νωρίτερα από τις 16.30.

2.2. Κατηγορία αεροσκάφους

Για τις απαιτούμενες πτήσεις χρησιμοποιείται αεροσκάφος που διαθέτει άδεια για τη μεταφορά τολάχιστον 15 επιβατών.

Εφιστάται ιδιαίτερα η προσοχή του αερομεταφορέα στους ειδικούς τεχνικούς και λειτουργικούς όρους που εφαρμόζονται στα αεροδρόμια συμπεριλαμβανομένου και του μικρού διαδρόμου απαγείωσης-προσγείωσης του Røst. Για περισσότερες πληροφορίες, οι ενδιαφερόμενοι παρακαλούνται να επικοινωνήσουν με τη: Luftfartstilsynet (υπηρεσία πολιτικής αεροπορίας) , Postboks 8050 Dep , N - 0031 Oslo , τηλ. (47-23) 31 78 00.

2.3. Ναύλοι

- Ο υψηλότερος βασικός ναύλος απλής διαδρομής (απολύτως ελαστικός) κατά το έτος λειτουργίας που αρχίζει την 1η Απριλίου 2000 δεν πρέπει να υπερβαίνει τις 705 νορβηγικές κορώνες.

- Για κάθε επόμενο έτος λειτουργίας τα ανώτατα ποσά των ναύλων θα αναπροσαρμόζονται την 1η Απριλίου, εντός του ορίου του δείκτη τιμών καταναλωτή που ισχύει για τη δωδεκάμηνη περίοδο η οποία λήγει στις 15 Φεβρουαρίου του ιδίου έτους, σύμφωνα με τα στοιχεία που κοινοποιεί η νορβηγική στατιστική υπηρεσία

(http://www.ssb.no/www-open/english/statistics_by_subject/).

- Ο αερομεταφορέας συμμετέχει στη σύναψη συμφωνιών που ισχύουν γενικά και προσφέρει όλες τις δυνατές εκπτώσεις βάσει των συμφωνιών αυτών.

- Προσφέρει επίσης εκπτώσεις κοινωνικού χαρακτήρα σύμφωνα με τη συνήθη πρακτική.

2.4. Συνεχής ρυθμός των δρομολογίων

Ο αριθμός πτήσεων που ακυρώνονται για λόγους που καταλογίζονται άμεσα στον αερομεταφορέα δεν πρέπει να υπερβαίνουν το 1,5 % του ετήσια προβλεπόμενου αριθμού πτήσεων.

2.5. Συμφωνίες συνεργασίας

Βάσει διαδικασίας διαγωνισμού, η οποία παρέχει σε έναν μόνο αερομεταφορέα τη δυνατότητα εκτέλεσης των δρομολογίων Røst-Bodø και αντιστρόφως εφαρμόζονται οι ακόλουθοι όροι:

Νούλοι

- Όλοι οι ναύλοι σύνδεσης προς και από άλλες πτήσεις παρέχονται επί ίσοις όροις για όλους τους αερομεταφορείς.

- Δεν είναι δυνατόν ούτε να προσφέρονται ούτε να εξαγοράζονται στις εν λόγω πτήσεις εκπτώσεις εισιτηρίου που βάσει προγραμμάτων τακτικών πελατών (FF).

Όροι μετεπιβίβασης

- Όλοι οι όροι που καθορίζονται από τον αερομεταφορέα για την μεταπιβίβαση επιβατών προς και από πτήσεις άλλων αερομεταφορέων, περιλαμβανομένου του χρόνου μετεπιβίβασης και του ενδιαμέσου ελέγχου εισιτηρίων και αποσκευών, πρέπει να είναι αντικειμενικοί και χωρίς διακρίσεις.

3. ΔΙΑΦΟΡΑ

Οι παρούσες διατάξεις υποχρέωσης παροχής δημόσιας υπηρεσίας αντικαθιστούν εκείνες που δημοσιεύθηκαν στο σημείο 6 στην Επίσημη Εφημερίδα των Ευρωπαϊκών Κοινοτήτων C 141 της 20ής Μαΐου 1999.

4.

Για περισσότερες πληροφορίες, οι ενδιαφερόμενοι παρακαλούνται να απευθυνθούν στο Υπουργείο Μεταφορών και Επικοινωνιών: Ministry of Transport and Communications PO Box 8010 Dep N - 0030 Oslo Τηλ. (47-22) 24 82 41 Φαξ (47-22) 24 95 72

Το παρόν κείμενο βρίσκεται και στο internet:

http://www.odin.dep.no/sd/publ/publ.html/

Fagernes-Όσλο και αντιστρόφως

1. ΕΙΣΑΓΩΓΗ

Βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών (http://europa.eu.int/eur-lex/en/lif/dat/en/_392R2408.html) η Νορβηγία αποφάσισε να επιβάλει, από την 1η Απριλίου 2000, υποχρεώσεις παροχής δημόσιας υπηρεσίας για τακτικές ααεροπορικές πτήσεις στα ακόλουθα δρομολόγια:

Fagernes-Όσλο και αντιστρόφως

2. ΟΙ ΥΠΟΧΡΕΩΣΕΙΣ ΠΑΡΟΧΗΣ ΔΗΜΟΣΙΑΣ ΥΠΗΡΕΣΙΑΣ ΠΕΡΙΛΑΜΒΑΝΟΥΝ ΤΑ ΑΚΟΛΟΥΘΑ:

2.1. Ελάχιστη συχνότητα, χωρητικότητα σε θέσεις, δρομολόγια και ωράρια

Οι όροι εφαρμόζονται καθ' όλη τη διάρκεια του έτους. Η υποχρέωση καθημερινής πτήσης, εκτός Σαββάτου, νοείται με επιστροφή.

Συχνότητα

- Όταν χρησιμοποιείται αεροσκάφος με άδεια μεταφοράς 30 τουλάχιστον επιβατών: μία τουλάχιστον καθημερινή πτήση με επιστροφή από Δευτέρα έως Παρασκευή και μία τουλάχιστον πτήση με επιστροφή την Κυριακή.

- Όταν χρησιμοποιείται αεροσκάφος με άδεια μεταφοράς τουλάχιστον 15 και το πολύ 29 επιβατών: δύο τουλάχιστον καθημερινές πτήσεις με επιστροφή από Δευτέρα έως Παρασκευή και δύο τουλάχιστον πτήσεις με επιστροφή το Σαββατοκύριακο.

Χωρητικότητα σε θέσεις

- Θα πρέπει να προβλέπεται χωρητικότητα και προς τις δύο κατευθύνσεις τουλάχιστον 150 θέσεων από Δευτέρα έως Παρασκευή και τουλάχιστον 30 θέσεων το Σαββατοκύριακο.

- Εάν ο αριθμός πληρουμένων θέσεων μεταξύ της περιόδου από 1η Ιανουαρίου έως 30 Ιουνίου και από 1η Αυγούστου έως 30 Νοεμβρίου υπερβαίνει το 70 % του αριθμού παρεχομένων θέσεων, ο αερομεταφορέας θα πρέπει να αυξήσει την χωρητικότητα σε θέσεις σύμφωνα με τους κανόνες που καθορίζει το Υπουργείο Μεταφορών και Επικοινωνιών οι οποίοι προσαρτώνται στην παρούσα δημοσίευση.

- Εάν ο αριθμός πληρουμένων θέσεων μεταξύ της περιόδου από 1η Ιανουαρίου έως 30 Ιουνίου ή από 1η Αυγούστου έως 30 Νοεμβρίου είναι κατώτερη του 35 % του αριθμού παρεχομένων θέσεων, ο αερομεταφορέας μπορεί να μειώσει τη χωρητικότητα σε θέσεις σύμφωνα με τους κανόνες που καθορίζει το Υπουργείο Μεταφορών και Επικοινωνιών οι οποίοι προσαρτώνται στην παρούσα δημοσίευση.

Δρομολόγια

- Οι πτήσεις θα πρέπει να είναι απευθείας.

Ωράρια

Θα πρέπει να λαμβάνεται υπόψη η ζήτηση του κοινού όσον αφορά τις αεροπορικές μεταφορές.

Επιπλέον, όταν χρησιμοποιείται αεροσκάφος με άδεια μεταφοράς τουλάχιστον 15 και το πολύ 29 επιβατών στις απαιτούμενες πτήσεις από Δευτέρα έως Παρασκευή εφαρμόζονται τα ακόλουθα:

- Σε αμφότερους του προορισμούς, η πρώτη άφιξη δεν πρέπει να είναι αργότερα από τις 10.00 και η τελευταία αναχώρηση από το Bodø δεν πρέπει να είναι νωρίτερα από τις 16.00.

2.2. Κατηγορία αεροσκάφους

Για τις απαιτούμενες πτήσεις χρησιμοποιείται αεροσκάφος που διαθέτει άδεια για τη μεταφορά τουλάχιστον 15 επιβατών.

Εφιστάται ιδιαίτερα η προσοχή του αερομεταφορέα στους ειδικούς τεχνικούς και λειτουργικούς όρους που εφαρμόζονται στα αεροδρόμια. Για περισσότερες πληροφορίες, οι ενδιαφερόμενοι παρακαλούνται να επικοινωνήσουν με τη: Luftfartstilsynet (υπηρεσία πολιτικής αεροπορίας) , Postboks 8050 Dep , N - 0031 Oslo , τηλ. (47-23) 31 78 00

2.3. Ναύλοι

- Ο υψηλότερος βασικός ναύλος απλής διαδρομής (απολύτως ελαστικός) κατά το έτος λειτουργίας που αρχίζει την 1η Απριλίου 2000 δεν πρέπει να υπερβαίνει τις 705 νορβηγικές κορώνες.

- Για κάθε επόμενο έτος λειτουργίας τα ανώτατα ποσά των ναύλων θα αναπροσαρμόζονται την 1η Απριλίου, εντός του ορίου του δείκτη τιμών καταναλωτή που ισχύει για τη δωδεκάμηνη περίοδο η οποία λήγει στις 15 Φεβρουαρίου του ιδίου έτους, σύμφωνα με τα στοιχεία που κοινοποιεί η νορβηγική στατιστική υπηρεσία

(http://www.ssb.no/www-open/english/statistics_by_subject/).

- Ο αερομεταφορέας συμμετέχει στη σύναψη συμφωνιών που ισχύουν γενικά και προσφέρει όλες τις δυνατές εκπτώσεις βάσει των συμφωνιών αυτών.

- Προσφέρει επίσης εκπτώσεις κοινωνικού χαρακτήρα σύμφωνα με τη συνήθη πρακτική.

2.4. Συνεχής ρυθμός των δρομολογίων

Ο αριθμός πτήσεων που ακυρώνονται για λόγους που καταλογίζονται άμεσα στον αερομεταφορέα δεν πρέπει να υπερβαίνουν το 1,5 % του ετήσια προβλεπόμενου αριθμού πτήσεων.

2.5. Συμφωνίες συνεργασίας

Βάσει διαδικασίας διαγωνισμού, η οποία παρέχει σε έναν μόνο αερομεταφορέα τη δυνατότητα εκτέλεσης των δρομολογίων Fagernes-Όσλο και αντιστρόφως εφαρμόζονται οι ακόλουθοι όροι:

Ναύλοι

- Όλοι οι ναύλοι σύνδεσης προς και από άλλες πτήσες παρέχονται επί ίσοις όροις για όλους τους αερομεταφορείς.

- Δεν είναι δυνατόν ούτε να προσφέρονται ούτε να εξαγοράζονται στις εν λόγω πτήσεις εκπτώσεις εισιτηρίου που βάσει προγραμμάτων τακτικών πελατών (FF).

Όροι μετεπιβίβασης

- Όλοι οι όροι που καθορίζονται από τον αερομεταφορέα για την μετεπιβίβαση επιβατών προς και από πτήσεις άλλων αερομεταφορέων, περιλαμβανομένου του χρόνου μετεπιβίβασης και του ενδιαμέσου ελέγχου εισιτηρίων και αποσκευών, πρέπει να είναι αντικειμενικοί και χωρίς διακρίσεις.

3.

Για περισσότερες πληροφορίες, οι ενδιαφερόμενοι παρακαλούνται να απευθυνθούν στο Υπουργείο Μεταφορών και Επικοινωνιών: Ministry of Transport and Communications PO Box 8010 Dep N - 0030 Oslo Τηλ. (47-22) 24 82 41 Φαξ (47-22) 24 95 72

Το παρόν κείμενο βρίσκεται και στο internet:

http://www.odin.dep.no/sd/publ/publ.html/

ΠΑΡΑΡΤΗΜΑ

ΠΑΡΑΡΤΗΜΑ ΤΩΝ ΥΠΟΧΡΕΩΣΕΩΝ ΠΑΡΟΧΗΣ ΔΗΜΟΣΙΑΣ ΥΠΗΡΕΣΙΑΣ ΣΕ ΤΑΚΤΙΚΕΣ ΑΕΡΟΠΟΡΙΚΕΣ ΠΤΗΣΕΙΣ ΜΕΤΑΞΥ RØST-BODØ ΚΑΙ FAGERNES-ΟΣΛΟ

ΑΝΑΠΡΟΣΑΡΜΟΓΗ ΤΗΣ ΠΑΡΟΧΗΣ/ΧΩΡΗΤΙΚΟΤΗΤΑ ΣΕ ΘΕΣΕΙΣ - ΡΗΤΡΑ ΑΝΑΠΡΟΣΑΡΜΟΓΗΣ ΤΗΣ ΠΑΡΟΧΗΣ

1. Στόχος της ρήτρας αναπροσαρμογής της παροχής

Ο στόχος της ρήτρας αναπροσαρμογής της παροχής είναι να εξασφαλισθεί ότι η προβλεπόμενη χωρητικότητα σε θέσεις που παρέχει ο αερομεταφορέας αναπροσαρμόζεται στις μεταβολές της ζήτησης της αγοράς. Όταν ο αριθμός επιβατών αυξάνεται σημαντικά και υπερβαίνει τα όρια που καθορίζονται ακολούθως για το ποσοστό κατειλημμένων ανά πάσα στιγμή θέσεων (ποσοστό πληρότητας σε επιβάτες), ο αερομεταφορέας πρέπει να αυξήσει τον αριθμό παρεχομένων θέσεων. Ο αερομεταφορέας μπορει ανάλογα να μειώσει τις παρεχόμενες θέσεις όταν ο αριθμός επιβατών μειώνεται σημαντικά. Βλέπε προσδιορισμό παρακάτω στο σημείο 3.

2. Περίοδοι μέτρησης του ποσοστού πληρότητας σε επιβάτες

Οι περίοδοι κατά τις οποίες θα πρέπει να ελέγχεται και να προσδιορίζεται το ποσοστό πληρότητας σε επιβάτες είναι από 1ης Ιανουαρίου μέχρι 30 Ιουνίου και από 1ης Αυγούστου μέχρι 30 Νοεμβρίου.

3. Όροι για την αλλαγή της παροχής υπηρεσίας - διαθέσιμων θέσεων

3.1. Όροι για την αύξηση της παροχής διαθέσιμων θέσεων

3.1.1. Η αύξηση των παρεχομένων θέσεων πραγματοποιείται όταν το μέσο ποσοστό πληρότητας σε επιβάτες σε κάθε δρομολόγιο στο οποίο επιβάλλονται όροι παροχής δημόσιας υπηρεσίας υπερβαίνει το 70 %. Όταν το μέσο ποσοστό πληρότητας σε επιβάτες στα προαναφερθέντα δρομολόγια υπερβαίνει το 70 % σε κάθε μία από τις προαναφερθείσες στο σημείο 2 χρονικές περιόδους, ο αερομεταφορέας αυξάνει την παροχή θέσεων τουλάχιστον κατά 10 % στα εν λόγω δρομολόγια το αργότερο από την έναρξη της επόμενης περιόδου εναέριας κυκλοφορίας βάσει της IATA. Ο αριθμός παρεχομένων θέσεων αυξάνεται τουλάχιστον μέχρις ότου το μέσο ποσοστό πληρότητας σε επιβάτες να μην υπερβαίνει το 70 %.

3.1.2. Όταν αυξάνονται οι παρεχόμενες θέσεις σύμφωνα με τα προαναφερθέντα, η νέα παροχή υπηρεσιών μπορεί εάν το επιθυμεί ο αερομεταφορέας, να πραγματοποιηθεί με χρήση αεροσκαφών με μικρότερη χωρητικότητα σε θέσεις απ' ό,τι προσδιορίζεται στον αρχικό διαγωνισμό.

3.2. Όροι μείωσης της παροχής θέσεων

3.2.1. Η μείωση αριθμού παρεχομένων θέσεων μπορεί να πραγματοποιηθεί όταν ο μέσος όρος πληρότητας σε επιβάτες σε κάθε δρομολόγιο που διέπεται από υποχρεώσεις παροχής δημόσιας υπηρεσίας είναι κατώτερη του 35 %. Όταν το μέσο ποσοστό πληρότητας σε επιβάτες στα δρομολόγια αυτά είναι κάτω του 35 % σε καθεμία από τις χρονικές περιόδους που αναφέρονται στο σημείο 2, ο αερομεταφορέας μπορεί να μειώσει τον αριθμό παρεχομένων θέσεων σε ποσοστό κάτω του 25 % στα δρομολόγια αυτά από την πρώτη ημέρα μετά το τέλος καθεμίας από τις προαναφερθείσες χρονικές περιόδους.

3.2.2. Σε διαδρομές όπου εκτελούνται δύο καθημερινά δρομολόγια προς κάθε κατεύθυνση, η μείωση του αριθμού παρεχομένων θέσεων σύμφωνα με το σημείο 3.2.1 θα πραγματοποιηθεί με μείωση δρομολογίου, με μόνη εξαίρεση την περίπτωση όπου ο αερομεταφορέας χρησιμοποιεί αεροσκάφος με μεγαλύτερη χωρητικότητα σε θέσεις από το ελάχιστο που προσδιορίζεται από τις επιβαλλόμενες υποχρεώσεις παροχής δημόσιας υπηρεσίας. Ο αερομεταφορέας μπορεί ωστόσο να χρησιμοποιήσει μικρότερο αεροσκάφος όχι όμως με μικρότερη χωρητικότητα σε θέσεις από το ελάχιστο που προσδιορίζεται από τις επιβαλλόμενες υποχρεώσεις παροχής δημόσιας υπηρεσίας.

3.2.3. Σε διαδρομές με μόνο ένα ή δύο δρομολόγια ημερησίως προς κάθε κατεύθυνση, η μείωση αριθμού παρεχομένων θέσεων μπορεί να πραγματοποιηθεί με χρήση αεροσκάφους μικρότερης χωρητικότητας σε θέσεις από εκείνο που ορίζεται από τις επιβαλλόμενες υποχρεώσεις παροχής δημόσιας υπηρεσίας.

4. Διαδικασίες για την αλλαγή αριθμού παρεχομένων θέσεων

4.1. Το Υπουργείο Μεταφορών και Επικοινωνιών της Νορβηγίας είναι το κατά νόμον αρμόδιο για την έγκριση των προτεινομένων ωραρίων που υποβάλλει ο αερομεταφορέας, καθώς και για τις αλλαγές χωρητικότητας σε θέσεις. Σχετική αναφορά υπάρχει στην εγκύκλιο N-8/97 του Υπουργείου Μεταφορών και Επικοινωνιών της Νορβηγίας, η οποία περιλαμβάνεται στο φάκελο του παρόντος διαγωνισμού.

4.2. Όταν η χωρητικότητα σε θέσεις πρόκειται να αυξηθεί σύμφωνα με το σημείο 3.1 τα ωράρια της νέας παροχής υπηρεσίας και ο νέος αριθμός θέσεων θα πρέπει να αποτελέσουν αντικείμενο συμφωνίας μεταξύ του αερομεταφορέα και της διοικητικής περιφέρειας την οποία αφορά το θέμα.

4.3. Εάν η νέα παροχή υπηρεσιών πραγματοποιείται σύμφωνα με το σημείο 3.1, ο δε αερομεταφορέας και η ενδιαφερόμενη διοικητική περιφέρεια δεν είναι σε θέση να συμφωνήσουν σχετικά με τα ωράρια βάσει του σημείου 4.2, ο αερομεταφορέας μπορεί να ζητήσει έγκριση σύμφωνα με το σημείο 4.1 για τα διάφορα ωράρια της νέας παροχής υπηρεσιών ή/και το νέο αριθμό παρεχομένων θέσεων, από το Υπουργείο Μεταφορών και Επικοινωνιών της Νορβηγίας. Τούτο δεν σημαίνει ότι ο αερομεταφορέας μπορεί να υποβάλει προς έγκριση ωράριο χωρίς να προβλέψει την απαιτούμενη αύξηση χωρητικότητας σε θέσεις. Θα πρέπει να συντρέχουν σημαντικοί λόγοι όσον αφορά τα ωράρια της νέας παροχής υπηρεσίας ή/και νέου αριθμού θέσεων ώστε αυτά να αποκλίνουν από όσα έχει συμφωνήσει η ενδιαφερόμενη διοικητική περιφέρεια βάσει του σημείου 4.2, και τούτο ως προϋπόθεση ώστε το Υπουργείο να εγκρίνει την πρόταση του αερομεταφορέα.

5. Η οικονομική αντιστάθμιση δεν εξαρτάται από την μεταβολή της παροχής υπηρεσιών

5.1. Η οικονομική αντιστάθμιση προς τον αερομεταφορέα παραμένει αμετάβλητη όταν αυξάνεται η παροχή υπηρεσιών σύμφωνα με το σημείο 3.1.

5.2. Η οικονομική αντιστάθμιση προς τον αερομεταφορέα παραμένει αμετάβλητη όταν μειώνεται η παροχή υπηρεσιών σύμφωνα με το σημείο 3.2.